Palikimas (TV serialas)

„Palikimas“ (angl. Succession) – amerikiečių satyrinis draminis televizijos serialas, kurį sukūrė prodiuseris, rašytojas bei scenaristas Džesis Armstrongas (Jessie Armstrong). Serialo premjera įvyko 2018 m. birželio 3 d. per HBO.Petski, Denise (August 20, 2019). "'Succession' Renewed For Season 3 By HBO". Deadline Hollywood. Archived from the original on August 20, 2019. Nuoroda tikrinta August 20, 2019.Petski, Denise (September 13, 2021). "'Succession' Gets Season 3 Premiere Date On HBO". Deadline Hollywood. Archived from the original on September 13, 2021. Nuoroda tikrinta September 13, 2021. Filmas apie Rojų šeimą, kuri valdo tarptautinės reikšmės medijos konglomeratą „Waystar RoyCo“. Pablogėjus šeimos patriarcho Logano Rojaus (Logan Roy) sveikatai ir tvyrant nežinomybei dėl verslo ateities, šeimos nariai pradeda kovoti tarpusavyje, siekdami perimti kompanijos valdžią į savo rankas. Serialą sudaro keturi sezonai, paskutinė premjera įvyko 2023 m. kovo 26 d.Aurthur, Kate (January 26, 2023). "'Succession' Season 4 Premiere Date Unveiled, Roy Kids Plot Against Logan in First Teaser". Variety. Archived from the original on January 26, 2023. Nuoroda tikrinta January 27, 2023.Mead, Rebecca (February 23, 2023). "The End of "Succession" Is Near". The New Yorker. Archived from the original on February 24, 2023. Nuoroda tikrinta February 24, 2023.

„Palikimas“ sulaukė itin palankaus įvertinimo už puikią rašybą, vaidybą, muziką, režisūrą, prodiusavimą bei gan realistišką verslo pasaulio užkulisių pateikimą. Serijinis filmas pelnė daugelį apdovanojimų ir nominacijų, įskaitant Britų akademijos televizijos apdovanojimą už geriausią tarptautinę programą, du „Auksinio gaublio“ už geriausią draminį televizijos serialą bei „Primetime Emmy“ už nepriekaištingą draminį serialą apdovanojimus."Winners & Nominees 2020". GoldenGlobes.com. Archived from the original on January 9, 2020. Nuoroda tikrinta January 8, 2020. Aktoriai Brajanas Koksas (Brian Cox) ir Džeremis Strongas (Jeremy Strong) taip pat pelnė „Auksinius gaublius“ geriausio aktoriaus televizijos draminio serialo kategorijoje, o Sara Snuk (Sarah Snook) – geriausios antraplanės aktorės serialo, miniserialo ar televizijos filmo kategorijoje. Filmo scenarijaus autorius Armstrongas pelnė tris apdovanojimus už nepriekaištingą draminio serialo scenarijų.

 Premisa 
Draminis serialas – apie Rojų šeimą, kuri valdo medijos konglomeratą „Waystar RoCo“. Šeimos patriarcho Logano Rojaus (Logan Roy) sveikata pašlijusi, o jo keturi vaikai – nuo šeimyninių reikalų nutolęs Konoras (Connor), valdžios siekiantis Kendalas (Kendall), įžūlusis Romanas (Roman) bei politinėse peripertijose besigaudanti Šiv (Shiv), – ruošiasi ateičiai be tėvo bei pradeda rietis tarpusavyje dėl teisės valdyti verslo imperiją.

 Pagrindiniai veikėjai 
Marcija Roj (angl. Marcia Roy) (vaidina Hiam Abbass) – Logano Rojaus trečioji ir dabartinė žmona, kilusi iš Beiruto. Jos santykiai su vyro vaikais gana sudėtingi, mat ši jiems nekelia pasitikėjimo. Ji turi du vaikus: sūnų Amirą (iš pirmosios santuokos) bei dukrą (iš antrosios santuokos).

Gregas Heršas (angl. Greg Hirsch) (vaidina Nicholas Braun) – Logano brolio Evano (Ewan) anūkas. Gregui Logano šeimyninė aplinka svetima ir šiam joje sunku surasti savą vietą bei įgyti magnato prielankumą. Jaunuolis labiausiai globojamas Tomo Vambsgano, kuriuos abu vienija siekis tapti pilnaverčiais šeimyninio rato nariais.

Loganas Rojus (angl. Logan Roy) (vaidina Brian Cox) – škotų kilmės milijardierius, „Waystar RoyCo“ medijos kompanijos įkūrėjas, gimęs Dandi mieste. Jis savimi pasitikintis lyderis, kuris pirmenybę teikia verslo reikalams, o ne savo šeimai: Konorui, kuris gimė pirmoje santuokoje, bei Kendalui, Romanui ir Šiv, kurie gimė antroje santuokoje.

Romanas Rojus (angl. Roman Roy) (vaidina Kieran Culkin) – Konoro netikras brolis, vidurinis vaikas iš antrosios Logano santuokos. Romanas nesubrendęs, neatsakingas ir dažnai nesugeba pateisinti savo tėvo lūkesčių. Jis taip pat pasižymi rimtomis psichoseksualinėmis problemomis, vaikystėje kentėjo smurtą. Romanas nesutaria su broliu Kendalu, o kartais – ir su seserimi Šiv, su kuria bando įsiteikti savo tėvui.

Tomas Vambsganas (angl. Tom Wambsgans) (vaidina Matthew Macfadyen) – Šiv sužadėtinis, o vėliau ir sutuoktinis. Ilgą laiką dirbęs pramogų parko ir kruizo padalinio vadovu, jis „Waystar“ paskiriamas vadovauti kompanijos pasaulinių žinių kanalui ATN. Nors Tomas patenkintas nauju aukštuomenės gyvenimu, į jį šeimos nariai žiūri iš aukšto. Jis bando įgyti didesnį šeimos prielankumą bei mėgsta stumdyti silpnesnėje padėtyje esantį Gregą.

Konoras Rojus (angl. Connor Roy) (vaidina Alan Ruck) – vienintelis vaikas iš pirmosios Logano santuokos. Daugiausia nutolęs nuo verslo reikalų, jis dažniausiai iniciatyvą perleidžia broliams ir seseriai pats gyvendamas rančoje Naujojoje Meksikoje su savo jaunesne mergina Vila (Willa). Jis pasižymi didybės manija, „nuo mažens domisi politika“. Panašiai kaip ir jo netikri broliai bei sesuo, Konoras atsimena ne pačius geriausius savo vaikystės prisiminimus, yra minėjęs, kad vaikystėje praleido trejus metus nematydamas Logano.

Šivon „Šiv“ Roj (angl. Siobhan "Shiv" Roy) (vaidina Sarah Snook) – jauniausias Logano vaikas ir vienintelė dukra. Kairiosios pakraipos politikų šalininkė, kurį laiką dirbusi pas kandidatą į prezidentus Gilą Eivisą (Gil Eavis), kurio politinės pažiūros kertasi su „Waystar“ nuostatomis. Vėliau atsisakiusi politinės karjeros, ši nusprendžia sutelkti dėmesį į tėvo kompanijos ateitį. Ji susituokusi su Tomu, bet nėra jam ištikima.

Kendalas Rojus (angl. Kendall Roy) (vaidina Jeremy Strong) – Konoro netikras brolis, vyriausias vaikas iš antrosios Logano santuokos. Nors ir laikomas realiausiu Logano įpėdiniu, Kendalui sunkiai sekasi pelnyti savo tėvo paramą po to, kai buvo išsiaiškinta apie Kendalo piktnaudžiavimą narkotinėmis medžiagomis ir rizikingus verslo sandorius. Jam taip pat nelengva palaikyti santykius ir su kitais artimaisiais – savo broliais ir seserimi, buvusia žmona Rava bei savo vaikais.

 Sezonai 
SezonasSerijosOriginalus eterio laikotarpisPremjeraFinalas1102018 m. birželio 3 d.2018 m. rugpjūčio 5 d.2102019 m. rugpjūčio 11 d.2019 m. spalio 13 d.392021 m. spalio 17 d.2021 m. gruodžio 12 d.4102023 m. kovo 26 d.2023 m. gegužės 28 d.

 Išnašos 

Kategorija:JAV televizijos laidos